Им Юнь-а

**Юна** (윤아, *Yoona* тайзны нэр) жинхэнэ нэр **Им Юнь-а** () — Өмнө Солонгосын дуучин, жүжигчин.

Юна Солонгосын охидын хамгийн алдартай Сунёшидэ хамтлагийн гишүүн бөгөөд «Чи миний хувь тавилан» (2008); «Сайд бид 2» (2013); «Хайрын бороо» (2012 )зэрэг кинонд тоглосон.

## Намтар 
### Бага нас 
Им Юнь-а 1990 оны 5 сарын 30-нд Өмнө Солонгосын Сөүлд төрсөн. Аав, эгчийн хамт амьдардаг. Багадаа S.E.S хамтлагийг үзэж урлагт дурласан гэдэг бөгөөд 2002 онд S.M. Entertainment-ийн нээлттэй шалгаруулалтад оролцож шалгуулан, тус компанийн дадлагажигчаар 5 жил бэлтгэгдсэн. Юнагийн хоолой сайн биш ч гэсэн эвлэгхэн дуулчихдаг бөгөөд сайн бүжигчин болжээ. 2005 онд TVXQ хамтлагийн "Magic Castle" дууны клипэнд тоглосон.

### Сунёшидэ 
thumb|150px|2011 он. Сунёшидэгийн Юна
2007 оны 8-р сард Юна 9 гишүүнтэй Сунёшидэ (англиар Girls' Generation) хамтлагийн гишүүн болж тайзнаа гарсан. Тэр жилдээ Юна Тэён ахлах сургуулийг төгссөн. Сунёшидэ хамтлаг 2009 оны «Gee» дуунаасаа эхлэн их алдартай болсон ба Юна хамтлагийн нүүр царай билээ. Юна сайн бүжиглэдэг, сайхан бүсгүй, мөн ч яриа хөөрөө сайтай нэгэн болохоор үзэгчдэд их таалагддаг алдартан болжээ. 

### Жүжигчний замнал
Хамтлагт дуулж бүжиглэхийн хажуугаар Юна хэд хэдэн кинонд тоглосон. 2007 онд MBC телевизийн «Ес цохисноос хоёр нь гадаа»  олон ангит кинонд туслах дүр бүтээснээр жүжигчний замналаа эхлүүлсэн ба үүний дараа MBC-ийн «Хосгүй сайхан бүсгүй» (2008) тоглосон ба бүтээсэн дүрийг нь жүжигчин Пэ Жон-ок өндрөөр үнэлжээ.  

2008 оны 5-р сард, KBS телевизийн «Чи миний хувь тавилан» киноны Чан Сэ-бёгийн дүрд тоглосон байна. Уг кино нь рейтингээрээ 41,5%-д хүрч, энэ дүрээрээ олонд танигдсан. Мөн тухайн дүрээрээ KBS drama awards, 45 дахь удаагийн Пэгсан урлагийн наадмаас «Шилдэг шинэ эмэгтэй жүжигчин»-ий шагнал хүртсэн. 2009 онд тэрээр жүжигчин Квон Сан-угийн хамт «Үнсгэлжин эр» кинонд хамтран тоглосон. 2012 оны 3-р сард, жүжигчин Жан Гын-соктой «Хайрын бороо» кинонд тоглохоор жүжигчдийн бүрэлдэхүүнд багтсан. Кино тийм ч амжилт үзүүлж чадаагүй боловч түүний жүжиглэлтийг өндрөөр үнэлжээ. 

Юна 2015 онд Хёнь Бинь-тэй хамт «Cooperation» киноны зураг авахуулж байгаа тухай мэдээлэл цацагдсан. 2016 оны 3-р сард Юна өөрйин анхны бие даасан уран бүтээлээ гаргасан.

### Хувийн амьдрал 
2013 оны 9-р сард Юна жүжигчин И Сын-ги-тэй болзож эхэлсэн боловч 2015 оны 8-р сард хоёр жүжигчний зууч компаниуд цаг завгүйн шалтгаанаар тэр хоёрыг салсан тухай мэдэгдсэн билээ.

2015 оны 2-р сард Юна Тунгүг Урлагийн сургуулийг жүжигчний мэргэжлээр төгсөж бакалаврын зэрэгтэй дээд боловсрол эзэмшсэн. Хамтлагийнх нь гишүүн Сохён түүнтэй хамт тус сургуульд орж, хамт төгссөн юм.

## Жагсаалт 
### Дуу бүжиг 
#### Дан дуу 
### Кинонд тоглосон 
#### Уран сайхны кино 
#### Олон ангит кино 
### Телевизийн хөгжөөнт хөтөлбөр 
### Дууны дүрсэнд тоглосон 
### Үдэшлэг, ёслолын хөтлөгч 
### Зар сурталчилгаанд тоглосон 
thumb|Гар утасны зар сурталчилгаа
Ихэнх нь гоо сайхан, чамин загварын бүтээгдэхүүний суртачилгаа. Нэрийг англиар нь бичив.
* [2004-2008] Elite Uniform Model
* [2006] Teun Teun English "Follow Me"
* [2006] Sanyo Eneloop Rechargeable Battery
* [2006-2007] Elite (SS501 хамтлагийнхантай хамт)
* [2007] Sunkist Lemonade (Хичоль Канин хоёртой хамт)
* [2008] Solar-C Vitamin
* [2008] Elite Uniform (2PM хамтлагийнхантай хамт)
* [2008-2009] Clean & Clear (Ким Суөнтэй хамт)
* [2008-2010] YeJiMin
* [2009-2012] Innisfree
* [2010] S-Oil
* [2010] Caribbean Bay (2PM-ийнхэнтэй хамт)
* [2011-2012] EIDER (И Минхутай хамт)
* [2012] Ciba Vision's FreshLook & Dailies

## Хүртсэн шагнал 
## Лавлах бичиг
Ангилал:Girls’ Generation
Ангилал:Өмнөд Солонгосын жүжигчин
Ангилал:Сөүлийн хүн
Ангилал:Өмнөд Солонгосчууд
Ангилал:1990 онд төрсөн